**ELŐTERJESZTÉS**

**Szombathely Megyei Jogú Város Közgyűlésének 2024. január 25-i ülésére**

**Javaslat a VASIVÍZ ZRt.-t érintő döntések meghozatalára**

A Tisztelt Közgyűlés a 2023. december 14-i ülésén úgy döntött, hogy a VASIVÍZ ZRt. 2024. évi üzleti terve kerüljön átdolgozásra a szükséges béremelésekkel kiegészítve. Emellett az Energiaügyi Miniszter 25/2023. (XII.13.) EM rendelete „A nem lakossági felhasználók víziközmű-szolgáltatási díjának megállapításáról” a több, mint 10 éve változatlan nem lakossági szolgáltatási díjakat egységesen megemelte és rendeletben rögzítette 2024. január 1-től.

Ez alapján az üzleti tervben a korábbi bevételi tervszámok emelkedtek, a növekedés plusz 1.206.000 eFt.

A kiadási oldalon a személyi kiadások áttekintése alapján 16 %-os bértömeg növekedést irányoz elő a társaság, ami a korábbi tervadathoz képest 658 millió Ft többletköltséget jelent.

Az átdolgozott üzleti terv szerint a tervezett adózás előtti eredmény 2024. évben 477 millió Ft lesz, amely tartalmazza Szombathely Megyei Jogú Város Önkormányzata működési és veszteségfinanszírozási támogatását. Enélkül az eredmény -107 millió Ft lenne.

A felügyelőbizottság és az igazgatóság az üzleti tervet az azt elfogadó társasági legfőbb szervi ülést (közgyűlést) megelőzően fogja tárgyalni.

Kérem a Tisztelt Közgyűlést, hogy az előterjesztésben foglaltakat megtárgyalni, és a határozati javaslatot elfogadni szíveskedjék.

**Szombathely, 2024. január 18.**

 **/: Dr. Nemény András :/**

**Határozati javaslat**

**........../2024. (I.25.) Kgy. sz. határozat**

1./ Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a VASIVÍZ ZRt. 2024. évi átdolgozott üzleti tervét jóváhagyásra javasolja a társaság legfőbb szervének.

2./ A Közgyűlés felhatalmazza a polgármestert, hogy a társaság közgyűlésén a fenti döntést képviselje.

**Felelős:** Dr. Nemény András polgármester

 Dr. Horváth Attila alpolgármester

 Horváth Soma alpolgármester

 Dr. Károlyi Ákos jegyző

 (A végrehajtásért:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője

Krenner Róbert, a VASIVÍZ ZRt. vezérigazgatója)

**Határidő:** azonnal